**DRAPELUL**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DRAPELUL

În locul meu de taină port drapelul,

Nu îl ascund ci îl păstrez intact.

Cu mine însumi am făcut un pact

Şi îl respect – aşa îmi este felul.

Fac deseori din suflet un catarg

Şi tricolorul îl înalt la cer.

Eu ştiu că pot oricând să pier

Numai drapelul va rămâne larg

Desfăşurat deasupra vieţii mele

Ca un simbol ce timpul nu-l apăsă.

Pentru români drapel inseamna-acasa

Chiar dacă vrei să te întorci din stele

Să te înclini, să-ngenunchezi la fald.

Chiar de-mi e frig, drapelu-mi ţine cald!